**ELŐTERJESZTÉS**

Tiszavasvári Város Önkormányzata Képviselő-testületének

**2017. november 30-án** tartandó

rendes ülésére

Az előterjesztés tárgya: **A Tiszavasvári Sportegyesület Labdarúgó Szakosztályának Sportfejlesztési Programjához szükséges önerő biztosításáról**

Melléklet: 1 db

Az előterjesztés előadója: Dr. Fülöp Erik polgármester

Az előterjesztés témafelelőse: Erdei Koletta köztisztviselő

Az előterjesztés ügyiratszáma: 10727/2017.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 3. melléklet 2.1.49. pontja |

Az ülésre meghívni javasolt szervek, személyek:

|  |  |  |
| --- | --- | --- |
| Nácsa Balázs | Tiszavasvári Sportegyesület elnöke | nacsa.balazs@tiszater.hu |

Egyéb megjegyzés:

Tiszavasvári, 2017. november 24.

**Erdei Kolett**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 e–mail: tvonkph@tiszavasvari.hu

Témafelelős: Erdei Kolett

**ELŐTERJESZTÉS**

**- a Képviselő-testülethez -**

**A Tiszavasvári Sportegyesület Labdarúgó Szakosztályának Sportfejlesztési Programjához szükséges önerő biztosításáról**

**Tisztelt Képviselő-testület!**

**Nácsa Balázs a Tiszavasvári Sportegyesület elnöke szóban azzal a kéréssel fordult Hozzám, hogy a be/SFP-12338/2016/MLSZ ügyszámú Sportfejlesztési Programjához szükséges önerő összegét biztosítsam részükre.**

A Sportegyesület kérelme szerinti önerő összegei az **előterjesztés 1. számú melléklet tartalmazza**, melyben jogcímenként összegszerűen feltüntetésre kerültek a tárgyi eszköz beruházások, Tiszavasvári Sporttelep fejlesztése, utánpótlás nevelés feladatainak ellátása és az azokhoz szükséges önrész összege.

* ,,Tárgyi eszköz beruház, felújítás (ingatlan)” önereje: **2.580.489.- Ft**
* ,,Tárgyi eszköz beruház, felújítás (nem ingatlan)” önereje: **407. 853.-Ft**
* ,,Tárgyi eszköz beruház, felújítás” jogcímen kívül tartalmaz még ,, Személyi jellegű ráfordítás” és ,,Utánpótlás nevelés feladatainak támogatása” jogcímeket, melynek önereje: **1.625.307.- Ft**

**A kérelem alapján a szükséges önrész összege 4. 613.649.- Ft, melyből az idei évben felhalmozás célú támogatásként 1.000.000.- Ft összegű támogatást biztosít az önkormányzat.**

**A fennmaradó 3.613.307.- Ft a 2018. évi költségvetésből kerül folyósításra.**

Jogszabályi háttér:

Magyarország helyi önkormányzatairól szóló 2011. évi CLXXXIX. törvény 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladatok különösen:

15.sport, ifjúsági ügyek;

A sportról szóló 2004. évi I. törvény 55. § (1)-(2) bekezdései alapján a helyi önkormányzatok sporttal kapcsolatos feladatai: a települési önkormányzat - figyelemmel a sport hosszú távú fejlesztési koncepciójára -: meghatározza a helyi sportfejlesztési koncepciót, és gondoskodik annak megvalósításáról, együttműködik a helyi sportszervezetekkel, sportszövetségekkel, fenntartja és működteti a tulajdonát képező sportlétesítményeket, megteremti az önkormányzati iskolai testnevelés és sporttevékenység gyakorlásának feltételeit, továbbá biztosítja az önkormányzati iskolai sportkörök működéséhez, vagy az ezek feladatait ellátó diáksport-egyesületek feladatainak zavartalan ellátásához szükséges feltételeket.

Tiszavasvári Város Önkormányzata Képviselő-testülete 32/2004. (XII. 01.) rendelete a sportról 10. § (2) bekezdés c) pontja szerint agyermek- és ifjúsági sportot, az utánpótlás-nevelési tevékenységet segíti, valamint vállalja az önkormányzat: a településen működő sportszervezetekben az amatőr versenyző utánpótlás nevelésének támogatását.

A rendelet 14. § (3) bekezdése alapján az önkormányzat a sportcélú támogatások összegéről az éves költségvetési rendeletében dönt. E döntés szerint legalább az éves költségvetés működési kiadásainak 1,2%-át sportcélú támogatásra kell fordítani. A támogatás forrásai a sporttörvény alapján az állam által biztosított normatív támogatás, valamint az önkormányzat saját bevételei.

A sportcélú támogatások elosztását a Képviselő-testület végzi.


**Fentiek miatt kérem a Képviselő-testületet, hogy az előterjesztést megtárgyalni és a határozat-tervezetet elfogadni szíveskedjen.**

Tiszavasvári, 2017. november 24.

**Dr. Fülöp Erik**

**polgármester**

1. **számú melléklet**



**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2017. (XI.30) Kt. számú**

**határozata**

**A Tiszavasvári Sportegyesület Labdarúgó Szakosztályának Sportfejlesztési Programjához szükséges önerő biztosításáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1. Kötelezettséget vállal a Tiszavasvári Sportegyesület be/SFP-12338/2016/MLSZ ügyszámú Sportfejlesztési Programjához szükséges önerejének biztosítására, 4.613.649 Ft erejéig, az alábbiak szerint:

1. 1.000.000.- Ft összegű felhalmozás célú támogatást biztosít a 2017. évben,
2. a fennmaradó 3.613.649.-Ft összegű támogatást a 2018. évi költségvetés terhére folyósítja.

2. Felkéri a Polgármestert, hogy a szükséges fedezet biztosítására tegyen javaslatot a 2018. évi költségvetési rendelet elfogadásakor.

**Határidő**: 1,a.) pont: azonnal **Felelős**: Dr. Fülöp Erik polgármester

1.b) pont: 2018. április 30.

2. pont: 2018. február 15.